CONVOCATÒRIA PREMI IGUALTAT 2022 - UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/20358)
  + [Valencià](/va/acuerdo/20797)






Selector de idioma

Leer

* [Español](/es/acuerdo/20109)
* [Valencià](/va/acuerdo/20447)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PREMI IGUALTAT 2022 - UNIVERSITAT D'ALACANT[Butlletí Oficial Universitat d'Alacant](/ca/Publicacion)
=================================================================================================================

Secretaria General

Butlletí Oficial Universitat d'Alacant





CONVOCATÒRIA PREMI IGUALTAT 2022 - UNIVERSITAT D'ALACANT

Data d'aprovació
:   13/01/2022

Data de publicació
:   14/01/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/20588)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/20075)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/20910)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PREMI IGUALTAT 2022 - UNIVERSITAT D'ALACANT&url=https://www.boua.ua.es/va/acuerdo/20581)

**Títol:** CONVOCATÒRIA PREMI IGUALTAT 2022 - UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 13 de gener de 2022

CONVOCATÒRIA PREMI IGUALTAT 2022 - UNIVERSITAT D'ALACANT

1. OBJECTIU

1.1 El Premi IGUALTAT-UA institucionalitza el compromís de la Universitat d'Alacant per a la promoció de la igualtat d'oportunitats entre homes i dones. Aquest reconeixement es va concedir per primera vegada l'any 2013, i va coincidir amb els actes commemoratius del Dia Internacional de les Dones.

1.2 El Premi IGUALTAT-UA té per objectiu reconéixer les persones, els col·lectius, les entitats o les institucions, que hagen destacat per les actuacions en defensa de la igualtat d'oportunitats entre dones i homes. Aquest premi també vol fomentar la implicació del conjunt de la comunitat universitària en el rebuig de totes les formes de discriminació de gènere i en la promoció de la igualtat.

2. CANDIDATURES

2.1 Podran optar al Premi IGUALTAT-UA les persones, els col·lectius, les entitats o les institucions, tant públiques com privades, pertanyents o no a la UA, que per la seua trajectòria o feina hagen contribuït a la promoció de la igualtat de gènere en qualsevol d'aquests àmbits:

* Elaboració de recursos i promoció de la docència amb perspectiva de gènere.
* Activitat investigadora amb impacte en la reducció de desigualtats entre dones i homes.
* Activitats de sensibilització sobre discriminació i desigualtat de gènere.
* Iniciatives que promoguen el desenvolupament de valors per a la igualtat entre l'estudiantat.
* Implementació de mesures de conciliació de la vida familiar, personal i laboral.
* Accions, treballs o projectes (culturals i esportius) que promoguen la igualtat entre dones i homes i/o que contribuïsquen a la ruptura d'estereotips de gènere.
* Qualsevol altre que es considere adequat a l'objectiu del premi.

3. PROPOSTES I PRESENTACIÓ DE CANDIDATURES

3.1 Qualsevol membre de la comunitat universitària (PAS, PDI i estudiantat) podrà proposar candidatures al Premi IGUALTAT-UA. Cada persona podrà enviar una única proposta.

3.2 El termini de presentació de candidatures començarà al dia següent de la publicació en el BOUA i finalitzarà el dilluns 31 de gener del 2022.

3.3 L'enviament de sol·licituds i documentació es farà mitjançant el [formulari en línia](https://cvnet.cpd.ua.es/uaCuestionarios/preguntas.aspx?idcuestionario=131658&idioma=ca#/probar/valenciano) següent i el rebut generat per l'aplicació informàtica es remetrà per correu electrònic a l'adreça: [beqtiv.xbmjixkx@kk.rn](mailto:mqfwll.qmmgkjpn@ye.kh).

3.4 Les sol·licituds hauran d'incloure, a més de les dades bàsiques de la persona, l'entitat o la institució proposada, un resum d'entre 300 i 500 paraules dels mèrits que donen suport a la candidatura. Podrà també adjuntar-se la documentació addicional que es considere rellevant.

4. CONCESSIÓ

4.1 La Comissió d'Igualtat d'Oportunitats de Dones i Homes de la UA valorarà les candidatures rebudes i elevarà al Consell de Govern la petició de concessió del Premi IGUALTAT-UA per a la candidatura que haja obtingut, una major valoració, tenint en compte els criteris següents:

1) La trajectòria de la institució, l'entitat o la persona proposada en matèria de gènere

2) L'impacte en matèria d'igualtat d'oportunitats entre dones i homes de l'activitat desenvolupada.

3) El reconeixement social fora de la comunitat UA.

4.2 La Unitat d'Igualtat, després de l'aprovació del Consell de Govern, publicarà en la pàgina [web](https://web.ua.es/va/unidad-igualdad/5-convocatories-i-premis/premi-igualtat-ua/premi-igualtat-universitat-d-alacant.html) la candidatura premiada.

4.3 L'entrega del Premi IGUALTAT-UA 2021, que consisteix en una rèplica a escala de l'escultura Harmonia, obra de José Ángel Merino López, es farà en un acte públic emmarcat en la celebració institucional del Dia Internacional de les Dones.

5. MARC LEGAL I PRESSUPOSTARI

5.1 Aquesta convocatòria s'ajustarà en els principis essencials al que disposa la Llei 38/2003, de 17 de novembre, General de Subvencions, a les regulacions, els requisits i els termes establits per les normes de funcionament intern de la UA i al que estableix aquesta convocatòria.

6. PROTECCIÓ DE DADES

6.1 Les dades de caràcter personal que consten en la sol·licitud seran tractades per la  Universitat d'Alacant,  en qualitat de «responsable», i incorporades en l'activitat de tractament  Subvencions, beques, ajudes i premis. La finalitat d'aquest tractament de dades personals serà la gestió i resolució de la convocatòria. Finalitat basada en l'interès públic de la convocatòria i en la sol·licitud de participació en ella

6.2 En el marc dels tractaments esmentats les vostres dades no seran cedides a tercers, excepte obligació legal.

6.3 Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica: [https://seuelectronica.ua.es/](https://seuelectronica.ua.es/va/index.html)

6.4 Podeu consultar la informació addicional i detallada sobre Protecció de Dades, els Drets i la Política de Privacitat de la Universitat d'Alacant en l'enllaç següent: <https://seuelectronica.ua.es/va/privadesa.html>

7. RECURSOS

7.1 Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

7.2 D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Alacant, 13 de gener del 2022

La rectora,

PD de signatura, la vicerectora d'Igualtat, Inclusió i Responsabilitat Social

(Resolució de 20 de desembre de 2020)

Eva Espinar Ruiz





[Carretera Sant Vicent del Raspeig s/n  
03684 Sant Vicent del Raspeig - Alacant  
 Tel. 47 155 3739 - Fax 51 523 4205](https://www.google.es/maps/@57.998604,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12171&trk=tyah&trkInfo=tarId%8S1634238997476%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)